ITD ออกหุ้นกู้วงเงิน 2 พันลบ. เสนอขายกองทุน-รายใหญ่ 11-14 ก.พ.62 ชูดอกเบี้ย 5.25% ต่อปี
ITD ออกหุ้นกู้วงเงิน 2 พันลบ. เสนอขายกองทุน-รายใหญ่ 11-14 ก.พ.62 ชูดอกเบี้ย 5.25% ต่อปี
6 ก.พ. 2562

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 1/2562 มูลค่าไม่เกิน 2,000 ล้านบาท แบ่งเป็นเสนอขายไม่เกิน 1,500 ล้านบาท และอีก 500 ล้านบาทเป็นหุ้นกู้สำรองเพื่อเสนอขายเพิ่ม อายุ 5 ปี ครบกำหนดไถ่ถอนปี พ.ศ.2567 กำหนดอัตราดอกเบี้ยคงที่ร้อยละ 5.25 ต่อปี
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 11-14 ก.พ.62 ผ่านธนาคารกรุงเทพ และ บล.เอเซีย พลัส เป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัท อยู่ที่ “BBB-” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 26 ต.ค.61
ทั้งนี้ บริษัทมีวัตถุประสงค์ในการเสนอขายหุ้นกู้ภายใต้โครงการหุ้นกู้ เพื่อจะนำเงินที่ได้จากการออกหุ้นกู้ครั้งนี้ไปใช้ในการชำระคืนหุ้นกู้เดิมที่จะครบกำหนดไถ่ถอนในเดือน ก.พ.-ก.ย. 62 จำนวน 1,500 ล้านบาท และ/หรือ ใช้เป็นเงินทุนหมุนเวียน